b'\n_START_ARTICLE_\nSpolni odnos\n_START_PARAGRAPH_\nSpolni odnos je intimna fizi\xc4\x8dna zdru\xc5\xbeitev (ob\xc4\x8devanje) dveh ali ve\xc4\x8d ljudi, pri kateri pride do dra\xc5\xbeenja spolovil in ki obi\xc4\x8dajno vklju\xc4\x8duje prodiranje mo\xc5\xa1kega spolnega uda v \xc5\xbeensko spolovilo. Biolo\xc5\xa1ka funkcija spolnega odnosa je razmno\xc5\xbeevanje in s tem nadaljevanje vrste, a tudi doseganje ugodja. Zato se izraz uporablja tudi \xc5\xa1ir\xc5\xa1e, za dra\xc5\xbeenje spolovil z drugimi deli telesa (prsti, jezikom ipd.) ali predmeti, ali pa ob\xc4\x8devanje med \xc4\x8dlovekoma istega spola. _NEWLINE_S tujko lahko spolni odnos poimenujemo tudi z besedo seks, ki je izposojenka iz angle\xc5\xa1\xc4\x8dine (izvirno sex), ali latinsko izposojenko koitus (coitus). V vsakdanji rabi s temi izrazi ozna\xc4\x8dujemo le ob\xc4\x8devanje med ljudmi, za ustrezno vedenje pri \xc5\xbeivalih pa se uporablja izraz parjenje (kopulacija), ki je pove\xc4\x8dini namenjeno izklju\xc4\x8dno razmno\xc5\xbeevanju.\n_START_SECTION_\nVaginalni spolni odnos\n_START_PARAGRAPH_\nVaginalni spolni odnos je najbolj splo\xc5\xa1no znan spolni odnos od vseh. Najpogosteje se ga izvaja tako, da mo\xc5\xa1ki penis prodre skozi no\xc5\xbenico.\n_START_SECTION_\nOralni spolni odnos\n_START_PARAGRAPH_\nOralni spolni odnos lahko izvaja tako mo\xc5\xa1ki kot \xc5\xbeenska. Je na\xc4\x8din spolnega zadovoljevanja z usti oz. jezikom.\n_START_SECTION_\nAnalni spolni odnos\n_START_PARAGRAPH_\nZelo pogost pri istospolnih mo\xc5\xa1kih spolnih odnosih, kjer penis prodre skozi analno odprtino oz. anus. Pogosto se ga prakticira tudi pri dvospolnih parih. Ob tem spolnem odnosu je priporo\xc4\x8dljiv lubrikant.'